L'Eliana renova i amplia part del seu enllumenat públic
02 de octubre de 2020

• La Regidoria de Serveis Urbans ha invertit prop de 40.000 euros en un total de 5 actuacions.

L'Ajuntament de l'Eliana ha conclòs aquesta setmana un total de 5 actuacions per a millorar les instal·lacions d'enllumenat públic i incrementar els punts de llum en alguns carrers del nucli urbà i urbanitzacions i dotar d'il·luminació altres zones que no disposaven d'ella. En total, s'han invertit en aquests treballs 38.720 euros de fons propis.

La primera actuació s'ha dut a terme al carrer Benissanó, on s'ha substituït l'anterior lluminària, sostinguda en un pal de fusta situada en la zona verda, per un nou fanal de LED. Així mateix, s'ha ampliat les lluminàries del carrer Bétera, substituint l'actual fanal existent per dues unitats LED que proporcionaran llum al pas de vianants.

El carrer Major ha renovat la seua il·luminació en el tram entre els carrers Corts Valencianes i Forces Armades, substituint el fanal existent i col·locant altres 3 per tota la via fins al pas de vianants. I l'avinguda Riba-roja ha completat també la seua lluminositat executant la canalització subterrània a l'altura de l'encreuament del carrer Sant Tomàs fins al pas de vianants.

D'altra banda i resultat de les demandes dels Pressupostos Participatius, s'ha dotat d'il·luminació el camí de terra d'accés a la zona enjardinada i d’Agility de gossos de la Pineda de Ramón Navarrete, que fins ara mancava d'aquest servei.

Segons l’edila de Serveis Urbans, Marta Andrés, aquesta acció millorarà la seguretat de conductors i vianants de les zones urbanes i espais públics. “Gràcies a una il·luminació millorada s'incrementarà l'abast de visió de transeünts i de la senyalització”, ha comentat.